Burjassot celebra la XII edició de la Ruta de la Tapa
2025-07-24

Els ciutadans de Burjassot tenen, d’ací a pocs dies, un cap de setmana més llarg d’allò habitual amb la celebració, el divendres 30 de setembre de la festa de la Patrona de Burjassot. Com a complement ideal, l’Ajuntament de Burjassot, des de la Regidoria de Promoció Econòmica, que dirigeix Roc Senent i en col·laboració amb CEMEF, ha organitzat la XII Ruta de la Tapa, que se celebrarà el 30 de setembre i el dissabte, 1 d’octubre.

Amb aquesta edició, que torna a comptar amb la necessària i inestimable col·laboració de l’Associació hostelera reunida activament de Burjassot (ARA Burjassot), i amb totes les edicions celebrades fins al moment, les quals han gaudit d’un èxit creixent, es pretén impulsar la promoció d’un sector tan important a Burjassot com és el de l’hostaleria. Així, l’objectiu d’aquesta campanya de promoció econòmica, i gastronòmica en aquest cas, és el de donar a conèixer als veïns i veïnes de Burjassot, així com als de pobles propers, la riquesa i varietat gastronòmica dels bars i restaurants locals.

Totes les persones que isquen a gaudir de totes les tapes i pinchos que ompliran, durant dos dies, les barres dels establiments, podran degustar tapa beguda a 2 euros. A més, com sempre, participar en la Ruta de la Tapa tindrà premi.

Els bars i restaurants situats a Burjassot que desitgen participar en la XII edició de la Ruta de la Tapa té fins al 13 de setembre per a formalitzar la seua sol·licitud. Poden fer-ho en l’Àrea de Promoció Econòmica de CEMEF SLU, en el telèfon: 96 316 02 50 o manant un correu electrònic a empreses2@cemef.com.